ເກີດແຜ່ນດິນໄຫວ ແຮງປານກາງ ຢູ່ອັຟການິສຖານ (ສະໄລດ໌)
ອົງການ​ສຳ​ຫຼວດທໍ​ລະ​ນີຂອງ​ສະຫະລັດ​ ກ່າວ​ວ່າ ໄດ້ເກີດ​ແຜ່ນດິນ​ໄຫວ​ ທີ່​ມີຄວາມ​ແຮງ​ 5.7 ຣິກ​ເຕີ້ ​ຢູ່ອັຟການິສຖານ ທີ່ສັ່ນສະເທືອນ ໄປຮອດນິວ ແດລລີ.
ໄດ້ເກີດແຜ່ນດິນໄຫວ ທີ່ມີຄວາມແຮງຂະໜາດພໍປານກາງຢູ່ ອັຟການິສຖານໃນວັນພຸດມື້ນີ້ ແລະສັ່ນສະເທືອນໄປເຖິງນະ ຄອນຫຼວງກາບູລ ນະຄອນຫລວງອິສລາມາບັດ ຂອງປາກິສ ຖານ ແລະນະຄອນຫລວງ ນິວເດລີ ຂອງອິນເດຍ ອົງການສຳຫຼວດທໍລະນີວິທະຍາດຂອງສະຫະລັດ ກ່າວວ່າ ແຜ່ນດິນໄຫວທີ່ມີ ຄວາມແຮງແທກໄດ້ 5 7 ຣິກເຕີ້ ໄດ້ເກີດຂຶ້ນ ເລິກລົງໄປຈາກໜ້າດິນ 65 ກິໂລແມັດແລະ 25 ກິໂລແມັດ ຫ່າງຈາກເມືອງ Jalalabad ໄປທາງຕາເວັນຕົກສຽງເໜືອ ຊຶ່ງ ເມືອງດັ່ງກ່າວນີ້ ເປັນຫົວເມືອງສຳຄັນໃນພາກຕາເວັນອອກ ຂອງອັຟການິສຖານ ໃກ້ກັບຊາຍແດນປາກິສຖານ ເຈົ້າໜ້າທີ່ອຸຕຸນິຍົມວິທະຍາ ຂອງປາກິສ ຖານກ່າວວ່າ ແຜ່ນດິນໄຫວນີ້ມີຄວາມແຮງ 6 2 ຣິກເຕີ້ ມີລາຍງານວ່າ ຕຶກອາຄານບາງຫຼັງສັ່ນສະເທືອນ ໄກວໄປໄກວມາ ທີ່ກຸງນິວເດລີ ຊຶ່ງໄດ້ສ້າງ ຄວາມຕື່ນຕົກໃຈບໍ່ໜ້ອຍໃຫ້ແກ່ປະຊາຊົນ ຍັງບໍ່ທັນມີລາຍງານກ່ຽວກັບການບາດເຈັບລົ້ມ ຕາຍເທື່ອ ໃນສັບປະດາແລ້ວນີ້ ແຜ່ນດິນໄຫວຂະໜາດແຮງ 7 6 ຣິກເຕີ້ ໄດ້ສັງຫານ 41 ຄົນໃນເຂດ Baluchistan ຂອງປາກິສຖານ ແລະໃນໄລຍະບໍ່ເທົ່າໃດມື້ຕໍ່ມາ ແຜ່ນດິນໄຫວທີ່ແຮງ 6 6 ຣິກເຕີ້ ກໍໄດ້ສັງຫານປະມານ 600 ຄົນ ໃນພາກຕາເວັນຕົກສຽງໃຕ້ຂອງຈີນ